**Ақмола облысының**

**цифрландыру және**

**архивтер басқармасына**

**«Қорғалжын ауданының мемлекеттік архиві» КММ- нің**

**2023 жылы атқарған жұмыс қорытындысы бойынша**

**Б А Я Н Д А М А**

1. **Кіріспе**

Қорғалжын ауданының мемлекетік архивінің жұмысы 2023 жылы Ел

Президентінің Қазақстан халқына Жолдауын, 2020-2025 жылдарға арналған «Архив-2025» жобасын іске асыру бойынша іс-шаралар жоспарын, «Ұлттық архив қоры және архивтер туралы» Қазақстан Республикасының Заңын, Қазақстан Республикасы Мәдениет және спорт министрлігінің, Архив ісі және құжаттамалар департаментінің, облыс әкімінің нормативтік құқықтық актілерін, жеке ұйымдық-өкімдік құжаттарын жүзеге асыруға бағытталды.

Архив ісін дамыту мен жетілдіруге, Ұлттық архив қоры құжаттарының

сақталуын қамтамасыз етуге, сақталатын құжаттарға ғылыми-анықтамалық аппаратты құруға және жетілдіруге, оларды жан-жақты пайдалануға, құжаттарды цифрлық форматқа аударуға, ақпараттық технологияларды енгізуге ерекше назар аударылып жұмыстар атқарылды.

Қорғалжын ауданының мемлекеттік архивінде сақталатын құжаттардың сақталуын және пайдаланылуын қамтамасыз етуге, аудан көлеміндегі ведомстволық архивтеріндегі ҚР ҰАҚ құжаттарының құндылығын сараптауға бағытталған дәстүрлі жоспарланған жұмыстар мен іс-шаралардан басқа, Қазақстан Республикасы Үкіметінің 2023 жылғы 25 тамыздағы № 236 қаулысымен бекітілген мемлекеттік және мемлекеттік емес ұйымдарда құжаттау, құжаттаманы басқару және электрондық құжат айналымы жүйесін пайдалану қағидаларына, сақтау мерзімі бар үлгілік құжаттар тізбесіне, ведомстволық және жеке архивтердің құжаттарды қабылдау, сақтау, есепке алу және пайдалану қағидаларына, «Мемлекеттік қызметтер туралы» Қазақстан Республикасының Заңына, архив ісі саласындағы мемлекеттік қызметті көрсету қағидасына сәйкес құжаттармен жұмыстар жетілдіріліп, көңіл бөлініп жұмыстар атқарылды.

1. **ҚР Ұлттық архивтер қорының құжаттарын сақтау және мемлекеттік есепке алуды қамтамасыз ету**

2023 жылдың 4 тоқсанында бюджетке материалдық-техникалық базаны нығайту үшін ағымдағы жылдың қараша айында толық сатып алынған 1006,9 дана сомасында 25 дана жаңа стеллаждық жабдықпен жарақтандыру көзделген.

Мемлекеттік архив «Қазпошта» АҚ-ның жалға беру ғимаратының 3-ші қабатында орналасқан, жалға алып отырған барлық аумағы **230,0** шаршы метр (жалға алуға төленетін соммасы 1 жылға **644,0** мың.теңге және жылу жүйесіне **1101,0** мың. теңге), оның ішінде архив қоймасының аумағы 141,4 шаршы метр, архив қоймасының жүктемесі 80 %, Өрт сөндіру дабылдары 2010 жылы орнатылған, сонымен қатар 2017 жылдың сәуір айында «Қазпошта» АҚ-да өрт сөндіру- күзет дабылының қазіргі заманғы жүйемен жабдықталған түрі орнатылған, бейне-бақылау камерасы ғимаратқа кіре берісте орнатылған. Ғимаратқа кірген- шыққан адамдарды қадағалап отыратын 3 күзетші штат бойынша алынған.

Архивте барлық сөрелер металлдан жасалған. Жыл басынан **101** сақтау бірлігінің табиғи жағдайлары қағаз негізінде жақсартылды, **81** сақтау бірлігі түптеліп, 9**8** парағы қалпына келтірілді, **20** сақтау бірлігі сырттары ауыстырылып , қайта тігілді, №10 қор Жусалы ауылдық Советінің, № 30 қор «Достық» өндірістік кооперативінің, № 60 қор Ушаков ауылдық Советінің барлығы  **9** парағында өше бастаған мәтіндер орнына келтірілді.

Жыл басынан бері № 100 қор «Қорғалжын ауданының мемлекеттік архиві» КММ-сі 86 сақт. бірлігі, № 177 қор «Қорғалжын ауданының азаматтық хал актілерін тіркеу бөлімі» (АХАЖ) 51 сақт.бірлігі, № 132 «Қорғалжын ауданы бойынша кірістер басқармасы» РММ-сі 540 сақт.бірлігі, № 127 қор Қорғалжын аймақтық сайлау комиссиясының 6 сақт.бірлігі, № 112 қор ҚР ауылшаруашылығы Министрлігінің аудандық аймақтық басқармасының 23 сақт.бірлігі, № 163 қор Қорғалжын ауданының жұмыспен қамту және әлеуметтік бағдарламалар бөлімінің 28 сақт. бірлігі, № 146 қор Қорғалжын аудандық сотының 97 сақт.бірлігі, № 114 қор «Қорғалжын ауылдық округі әкімінің аппараты» ММ-нің 22 сақт.бірлігі, № 152 қор «Арықты ауылдық округі әкімінің аппараты» ММ-нің 114 сақт.бірлігі,№ 164 қор «Қорғалжын ауданының жұмыспен қамту» ММ-нің 80 сақт.бірлігі, № 179 қор «Қорғалжын аудандық маслихатының аппараты» ММ-нің 139 сақтау бірлігі, барлығы **1230** сақтау бірлігі құжаттары картондалып қатталды.

Жыл басынан **2889** сақтау бірлігі бойынша құжаттардың бар-жоғы, жай күйлері тексерілді. № 10 қор «Жусалы ауылдық Советі», № 11 қор Қорғалжын ауданының ауылшаруашылығы басқармасының Кеңбидайық совхозы, № 27 қор Қорғалжын ауданының тұтынушылар қоғамының одағы», № 19 қор Путь Ленина совхозы, № 30 қор «Достық» өндірістік кооперативі, № 29 қор Қорғалжын аудандық арнайы шарушылық бірлестігі, № 48 қор Сабынды ауылдық халық депутаттарының Советі, № 22 Қорғалжын мемлекеттік кооператитік тұтынушылық қызмет көрсету кәсіпорыны, № 60 «Ушаков ауылдық Советі», № 61 Сталин атындағы колхозы, № 62 «Бірлік ауылдық Советі».

Архивте сақтаудағы құжаттар мен істердің нақты қол жетімділігін анықтау мақсатында, кемшіліктерін анықтап, жою үшін№ 27 қор Қорғалжын ауданының тұтынушылар қоғамының одағының, № 20 қор Арықты ауылдық халық депутаттары Советінің, № 29 қор Қорғалжын аудандық арнайы шарушылық бірлестігінің, № 48 қор Сабынды ауылдық халық депутаттарының Советінің, №61 Сталин атындағы колхозының, № 62 Бірлік ауылжық Советінің есептегі құжаттарының жиынтығы тексерілді. Тексеру барысында 3 сақтау бірлігінің тізімде жоқтығы анықталып, 1 сақтау бірлігі тізімге мүлдем кіргізілмегені анықталды. Мұрағаттық құжатты табу туралы акті жасалып, Қорғалжын ауданы тұтынушылар одағының жеке құрам бойынша өкімі литерлік 49 а нөмірімен тізімге енгізілді. Тізімдегі барлық құжаттардың нөмірлену тәртібі, тізілімдердің сақтау бірліктерінің тәртібі, аяқтап жазу нәтижелері тексерілді және тізімдегі нөмірлер мен істердің нөмірлері сәйкес келмейтіндіктері анықталып, жұмыс барысында түзетулер енгізілді.

Ұйымның архивінде құжаттарды есепке алу олардың сақталуын және олардың қол жетімділігін бақылауды қамтамасыз ету құралдарының бірі болып табылады.

Ұйымның архивінде құжаттарды есепке алу қағидаттардың сақталуына негізделген:

1. Есеп бірліктерін қолдануға орталықтандыру.

2. Тізілімдік істер, құжаттардан басқа, есептік құжаттар ресми пайдалануға арналған.

Архив қоймасында 2024 жылдың 01 қаңтарына **28907** (жиырма сегіз мың тоғыз жүз жеті) сақтау бірлігі сақталуда, оның ішінде тұрақты сақтаудағы басшылық құрам бойынша **18665** (он сегіз мың алты жүз алпыс бес) сақтау бірлігі, жеке құрам бойынша **10001** (он мың бір) сақтау бірлігі жұмысқа алу, жұмыстан шығару, кезекті еңбек демалысы, ішкі ауыстыру жайлы жеке құрам бұйрықтары және ай сайынға жалақы есептеу ведомостері, 75 жыл сақталатын міндетті зейнетақы жарналарын аудару, әлеуметтік сақтандыру қорына әлеуметтік аударылымдар.

Жеке тектік құжаттар **133** (бір жүз отыз үш) сақтау бірлігі, аудан тарихын көрсететін фотоқұжаттар коллекциясы бойынша **108** (бір жүз сегіз) сақтау бірлігі бар.

Архивке келіп түскен құжаттардың саны мен құрамы және архивтен кеткен құжаттарды есепке алу үшін арнайы формада кітабы жүргізіледі.

Мемлекеттік архивте сақтаулы әр қордың жеке құрам құжаттары бойынша, басқармалық құжаттары бойынша тізілімдері жасалған. 2024 жылдың 01 қаңтарына барлығы сақтауда **179** (бір жүз жетпіс тоғыз) қор бар.

**2. Қазақстан Республикасы Ұлттық архив қорының қалыптастырылуы. Ведомстволық архивтерге және мекемелер, ұйымдар мен кәсіпорындардағы іс жүргізудегі құжаттарды ұйымдастыруға ұйымдастыру-әдістемелік басшылық**

2023 жылдың жыл басынан ғылыми-техникалық жөндеу жұмыстары «Қорғалжын ауданының мемлекеттік архиві» КММ-нің 2015-2019 жылдары бойынша **86** сақтау бірлігіне, «Қорғалжын ауданының азаматтық хал актілерін тіркеу бөлімі» ММ-сінің 1936-1947 жылдары бойынша **51** сақтау бірлігіне, «Қорғалжын ауданы бойынша кірістер басқармасы» РММ-нің 2018-2019 жылдары бойынша **532** сақтау бірлігіне, Кеңестік Социалистік Республикалар Одағының еңбек ардагері, милиция үздігі, милиция майоры, Ұлы Отан соғысының тыл ардагері Сақан Бөкішевтің жеке шығу тектік құжаттары бойынша **19** сақ. бірлігіне, Қорғалжын ауданының аймақтық сайлау комиссиясының **30** сақт.бірлігіне, ҚР ауылшаруашылығы Министрлігінің аудандық аймақтық басқармасының **23** сақт.бірлігіне, Қорғалжын ауданының жұмыспен қамту және әлеуметтік бағдарламалар бөлімінің **28** сақт. бірлігіне, Қорғалжын аудандық сотының **100** сақт. бірлігіне, «Қорғалжын ауылдық округі әкімінің аппараты» ММ-нің **22** сақт.бірлігіне, № 152 қор «Арықты ауылдық округі әкімінің аппараты» ММ-нің **114** сақт.бірлігіне, «Қорғалжын ауданының жұмыспен қамту мекемесі» ММ-нің 80 сақт.бірлігіне, «Қорғалжын аудандық маслихатының аппараты» ММ-нің 139 сақт. бірлігіне, барлығы **1224** сақт. бірлігіне жүргізіліп, Ақмола облысының цифрландыру және архивтер басқармасының СТК-мен барлығы бекітілді.

Оның ішінде мемлекеттік сақтауға барлығы **1221** сақтау.бірлігі қабылданды (басқарушылық құжаттар **1029** сақт.бірлігі, жеке құрам бойынша **173** сақт.бірлігі, жеке тектік құжаттары **19** сақт.бірлігі).

Сонымен қатар есептегі құжаттардың жиынтығын тексеру нәтижесі бойынша тізілімдерге литерлік нөмірлермен **9** сақт.бірлігі (басқармалық құжаттар **3** сақт.бірл, жеке құрам құжаттары **6** сақт.бірл) қосылып мемлекеттік сақтауға архив құжаттарына қосылып алынды.

Жыл басынан барлығы мемлекеттік сақтауға алынған құжаттар **1230** сақт.бірлігі. Оның ішінде **1032** сақт.бірл басқарма құжаттары болса, жеке құрам құжаттары **179** сақтау бірлігі, жеке тектік құжаттары **19** сақт.бірлігі.

2023 жылдың жыл басынан сақтау мезімдері өтіп кеткен құжаттарды мемлекеттік архивке тапсыру жөнінде, архив құжаттарын архив қоймаларына өткізу, Ұлттық архив қорының орталықтандырылған мемлекеттік есебі жайлы ережелері бойынша, аудан әкімімен бекітілген кестеге сәйкес **8** рет семинар өткізілді

23 қаңтар 2023 жылы «Қорғалжын ауданының жұмыспен қамту және әлеуметтік бағдарламалар бөлімі» ММ-де азаматтық хал актілерін тіркеу бөлімінде алғашқы тіркеу орны бойынша акт кітаптары жетпіс бес жыл бойы сақталып, сақтау мерзімі өткен құжаттарын мемлекеттік архивке қабылдау, құжаттардың құндылығына сараптама жүргізу тәртібі, құжаттардың тізімдемелерін жасау тәртібі жайлы семинар өткізілді. 24 ақпан 2023 жылы «Қазақстан Республикасы Денсаулық сақтау министрлігі санитариялық –эпедемиологиялық бақылау комитетінің Ақмола облысының санитариялық –эпидемиологиялық бақылау департаментінің Қорғалжын ауданы санитарялық –эпедемиологиялық бақылау бақармасы» РММ-де ҚР Мәдениет және спорт министрінің 2022 жылғы 11 шілдедегі № 184 бұйрығымен бекітілген «Сақтау мерзімдерін көрсете отырып, мемлекеттік және мемлекеттік емес ұйымдар қызметінде жасалатын үлгілік құжаттар тізбесіне» енгізілген өзгерістер бойынша семинар өткізілді. 13 наурыз 2023 жылы «Қорғалжын ауданы бойынша кірістер басқармасы» РММ-де құжаттардың құндылығына сараптама жүргізу тәртібі, құжаттардың тізімдемелерін жасау тәртібі жайлы семинар өткізілді.

10 сәуір 2023 жылы Қорғалжын ауданының прокуратурасы қызметкерлерімен Ұлттық мұрағат қорының құжаттарын және басқа да архивтік құжаттарды ведомстволық және жеке архивтердің қабылдау, есепке алу, сақтау мен пайдалану қағилары бойынша семинар-сабақ өткізілді. 28 шілде 2023 жылы «Қорғалжын ауданының мемлекеттік архиві» КММ-сінде архив қызметкерлерімен Құжаттамалық қамтамасыз ету жұмыстарына уақыт нормаларын бекіту туралы семинар-сабақ өткізілді. 07 қыркүйек 2023 жылы «Қорғалжын ауданының мемлекеттік архиві» КММ-сінде Қорғалжын ауданының мұрағатты толықтыру көздеріне жататын мекемелер мен ұйымдармен Мемлекеттік және мемлекеттік емес ұйымдарда құжаттама жасау, құжаттаманы басқару және электрондық құжат айналымы жүйелерін пайдалану қағидаларының нормаларын түсіндіру бойынша әдістемелік көмек көрсетіліп семинар өткізілді.

20 желтоқсан 2023 жылы «Қорғалжын ауданының сәулет, қала құрылысы бөлімі» ММ-де құжаттарға ғылыми-техникалық сараптама жұмыстарын жүргізу және мемлекеттік сақтауға ақылы негізде тапсыру жайлы семинар өткізілді.

22 желтоқсан 2023 жылы «Қорғалжын мемлекеттік табиғи қорығы» РММ-де құжаттарға ғылыми-техникалық сараптама жұмыстарын жүргізу және мемлекеттік сақтауға ақылы негізде тапсыру жайлы семинар өткізілді.

Сонымен қатар 27 ақпан 2023 жылы «Амангелді ауылдық округі әкімінің аппараты» ММ-де, 07 қазан 2023 жылы «Қорғалжын ауданы әкімінің аппараты» ММ-де, 25 желтоқсан 2023 жылы «Қорғалжын аудандық мәдентет үйінде» іс номенклатурасына сәйкес құжаттарды қалыптастыру тақырыбында әдістемелік және практикалық көмек көрсетілді.

14 наурыз 2023 жылы БЭАҚ-на (бірыңғай электрондық архив құжаттарын) жоғары сапалы деректерді енгізуді дайындау мақсатында, "құжаттардың электрондық архиві" ақпараттық жүйесіндегі жұмыс бойынша «Қорғалжын ауданының маслихаты аппараты» ММ-нің қызметкерлерімен сабақ өткізілді.

Халыққа қызмет көрсету орталығы арқылы түскен өтініштерді рәсімдеуде, қателердің алдын алу жұмысын жандандыру мақсатында, «Электрондық үкімет WWWegov.kz» веб- порталында ХҚКО мен мемлекеттік корпорациясымен өзара бірігіп жұмыс істеуді жандандыру мақсатында ХҚКО-ның қызметкерлерімен 25 наурыз 2023 жылы, 27 қыркүйек 2023 жылы, 27 желтоқсан 2023 жылы, 3 рет семинар өткізілді***.***

ҚР Мәдениет және спорт министрінің 2023 жылғы 29 маусымдағы № 157 бұйрығымен бекітілген «Сақтау мерзімдерін көрсете отырып, мемлекеттік және мемлекеттік емес ұйымдар қызметінде жасалатын үлгілік құжаттар тізбесіне» сәйкес жыл басынан бері **25** номенклатуралық іс мекемелерден қабылданды, «Амангелді ауылдық әкімінің аппараты» ММ-сі, «Кеңбидайық ауылдық әкімінің аппараты» ММ-сі, «Қорғалжын ауданының әкімінің аппараты» ММ-сі, «Қорғалжын ауданының жер қатынастары бөлімі» ММ-сі, «Қазақстан Республикасы Денсаулық сақтау министрлігі санитариялық –эпедемиологиялық бақылау комитетінің Ақмола облысының санитариялық –эпидемиологиялық бақылау департаментінің Қорғалжын ауданы санитарялық –эпедемиологиялық бақылау бақармасы» РММ –сі.

Жыл басынан сараптау комиссының **4** ережесі және ведомстволық архивтердің **4** ережесі бекітілді. «Қорғалжын ауданының прокуратурасы» ММ-де, «Қорғалжын аудандық соты» ММ-де, «Қорғалжын аудандық ішкі саясат бөлімі және тілдерді дамыту бөлімі» ММ-де, «Кенжебек Күмісбеков атындағы Қорғалжын аудандық мәдениет үйі» МКҚК-де.

**4. Ақпарат және іздеу жүйелерін құру,**

Жыл басынан бері **2** қор бойынша басқарма құжаттарынан **6** құжат каталогизацияланды және **7** тематикалық кәртішке құйылды. № 140 қор «Қорғалжын ауданының әкімі аппараты», № 75 «Қорғалжын халық депутаттары және атқару комитетінің аудандық Советі».

**5. Ғылыми ақпарат және құжаттарды пайдалану**

Аудандық «Нұр Қорғалжын» газетінде медиа-жоспар бойынша архив құжаттарынан С. Букишевтің жеке тектік істерінен алынып, «Дударай» халық әнінің басты кейіпкерлері Мариям Жагорқызымен оның жігіті Дүйсен жайлы жазылған «Мариям мен Дүйсеннің кездесуі » атты мақала № 16 санында 16 наурыз 2023 жылы жарияланды.

09 наурыз 2023 жылы № 15 санында мемлекеттік қызмет көрсету бойынша «архивтік анқтамалар беру және архивтік құжаттардың көшірмелерін немесе архивтік үзіндемелер беру» тақырыбында мақала жарияланды.

30 наурыз 2023 жылы «Нұр Қорғалжын» газетінің № 20 (736) санында мемлекеттік архивтердің тауарларды (жұмыстарды, көрсетілетін қызметтерді) өткізу жөніндегі ақылы қызмет түрлерін көрсету қағидалары, оларды өткізуден түскен ақша олардың иелігінде қалады және олардың тауарларды (жұмыстарды, көрсетілетін қызметтерді)өткізуден түскен ақшаны жұмсауы жайлы мақала жарияланды.

12 қыркүйек 2023 жылы «Нұр Қорғалжын» газетінің № 45 санында Қорғалжын ауданының мемлекеттік архивінде сақтаулы Қазақстан Компартиясы Қорғалжын аудандық комитеті мен халық депутаттары аудандық Советінің «Свет маяка», «Шамшырақ нұры» басылымдарынан естеліктерден «Тарихты жасайтын халық, сақтайтын архив» атты мақала жарияланды және 21 қыркүйек 2023 жылы осы басылымның № 46 санында Өткені жоқ ел, тарихы жоқ халық болмайды. Тарих қойнауына тереңдеп енген әрбір кезеңнің өзіндік маңызы мен ерекшеліктері, айқындалатын айтулы оқиғалардан «Архив құжаттары сыр шертеді» атты мақала жарияланды.

Сонымен қатар 2023 жылдың жыл басынан бері мемлекеттік қызмет көрсету бағытында «Архивтiк анықтамаларды, архивтік анықтамалардың көшірмелерін немесе үзінділерін беру, «электрондық үкімет» канцелярия арқылы көрсетілетін мемлекеттік қызмет көрсету туралы «Ашық есік күні», «Архив кеңес береді» атты **3** рет акция өткізілді, яғни 26 қаңтар 2023 жылы, 26 мамыр 2023 жылы және 29 маусым 2023 жылы.

2023 жылғы 28 ақпан мен 2029 жылғы 29 наурыз аралығында "Қорғалжын ауданының мемлекеттік архиві" КММ-сі 2022 жылғы "Архивтік анықтамалар, архивтік құжаттардың көшірмелері немесе архивтік үзінді үзінді көшірмелер беру" мемлекеттік қызмет көрсету мәселелері бойынша мемлекеттік мұрағаттың қызметі туралы есепті жария талқылау өткізді.

06 қыркүйек 2023 жылы Қорғалжын ауданының мемлекеттік архивінде мекемелердің іс жүргізуші бас мамандарымен «құжаттардың сақталу тәртібі, құжаттардың қорға тиістілігін анықтау, және архивтік қор құру», «ведостволық және жеке меншік архивтерде құжаттарды қабылдау, сақтау, есепке алу, ұлттық архив қорының құжаттарын қолдану» тақырыбында таныстыру экскурсиясы өткізілді.

ҚР Президентінің №780 "2022 жылғы 21 қыркүйекте балалар жылын жариялау туралы" Жарлығын іске асыру шеңберінде Агротехникалық колледж оқушылармен 21 қыркүйек 2023 жылы тақырыптық экскурсия өткізілді.

Экскурсия барысында архив қызметкерлері халықтың материалдық және рухани өмірін көрсететін, тарихи-мәдени маңызы бар архив құжаттарын көрсетті, ескі жылдардың газеттерін парақтады.

07 желтоқсан 2023 жылы Ахтан Төлебаев атындағы Қорғалжын орта мектебінің оқушылары «Қорғалжын ауданының тарихы» атты көрмені тамашалады. Оқушылардың назарына аудан тарихынан фотоқұжаттар жиынтығы бар роллаптар ұсынылып, аудан тарихы жайлы ақпараттар берілді.

13 желтоқсан 2023 жылы мемлекеттік архивтің көрме залында Қорғалжын ауданының жер қатынастары бөлімі мамандарымен аудан тарихын баяндайтын көрме өткізілді.

2023 жылдың жыл басынан «БЭАҚ» АЖ-не тізілім бойынша **758** іс енгізілді, **57071** парақта құжаттар (сканерленіп) цифрланды.

Тематикалық сұрау салулардың белгіленген мерзімде орындалуы бойынша, оң шешілгендері**- 1**, генеологиялық сипаттағы сұраулар- **0**, әлеуметтік құқықтық сипаттағы сұрау салулар бойынша барлығы **505**, оның ішінде оң шешілгендері **389** яғни құжаттары табылғандары, құжаттары жоқ болып жауап берілгендері **116**, бейінсіздері-жоқ. Мемлекеттік қызмет көрсету бойынша халыққа қызмет көрсету орталығынан - **125,** «электрондық үкімет» веб-порталы арқылы- **355**, пошта арқылы-**25** (канцелярия арқылы) салуларға белгіленген мерзімдерде жауап берілді.

Жыл басынан Қорғалжын ауданының мемлекеттік архив қызметкерлерімен өткізілген іс-шаралар, материалдар, семинар-сабақтар, көрмелер, жарияланымдар бойынша барлығы **23** материалмен саит толықтырылды.

**6. Ақылы қызмет**

Жыл басынан ақылы қызмет барысында құжаттарға ақылы негізде ғылыми-техникалық өңдеу жұмыстарын жүргізуде «Арықты ауылдық округі» ММ-нің 2014-2019 жылдарының құжаттарына, «Қорғалжын ауылдық округі» ММ-нің 2018-2020 жылдарының құжаттарына, «Қорғалжын аудандық маслихатының аппараты» ММ-нің 1998-2017 жылдарының құжаттарына барлығы 800 сақтау бірлігі бойынша ғылыми-техникалық өңдеу жұмыстарын жүргізуге дайындық жұмыстары жүргізілген болатын, жыл басынан «Арықты ауылдық округі» ММ-нің 2014-2019 жылдарының 114 сақт.бірлігі құжаттарына, «Қорғалжын ауылдық округі» ММ-нің 2018-2020 жылдарының 22 сақт. бірлігі құжаттарына, «Қорғалжын аудандық маслихаты аппараты» ММ-нің 139 сақт.бірлігіне ғылыми-техникалық өңдеу жұмыстары ақылы негізде толық жүргізіліп, мемлекеттік архивтер ақылы негізде көрсететін сатылатын тауарларға (жұмыстар мен көрсетілетін қызметтерге) баға прейскурантына сәйкес барлығы 499949 (төрт жүз тоқсан тоғыз мың тоғыз жүз қырық тоғыз) мың теңге есептеліп, мемлекеттік архивтің шотына түсті.

**Директор Н. Сарбалин**